open-index/open-wikipedia-markdown huggingface dataset:
เมย์ฟลาวเวอร์

***เมย์ฟลาวเวอร์*** () เป็นเรือสัญชาติอังกฤษที่ขนส่งผู้ตั้งถิ่นฐานที่ปัจจุบันรู้จักในนามพิลกริม จากอังกฤษไปยังโลกใหม่ในปี ค.ศ. 1620 หลังล่องในทะเลนาน 10 สัปดาห์ เรือ *เมย์ฟลาวเวอร์* ที่บรรทุกผู้โดยสาร 102 คนและลูกเรือประมาณ 30 คนมาถึงอเมริกา โดยทอดสมอใกล้ปลายเคปค้อดในแมสซาชูเซตส์เมื่อวันที่ 21 พฤศจิกายน (วันที่แบบเก่า 11 พฤศจิกายน) ค.ศ. 1620

พิลกริมอยู่ร่วมสมัยกับพิวริตัน ซึ่งเป็นกลุ่มคริสตชนที่ต้องการปฏิรูปคริสตจักรแห่งอังกฤษ แต่พิลกริมเลือกจะแยกตัวจากคริสตจักรแห่งอังกฤษเนื่องจากมีมุมมองทางศาสนาเป็นของตนเอง และเชื่อว่าการปฏิรูปคริสตจักรแห่งอังกฤษนั้นไม่เพียงพอ ในปี ค.ศ. 1608 พิลกริมอพยพไปยังฮอลแลนด์ที่พวกเขาสามารถประกอบพิธีกรรมได้อย่างอิสระ ล่วงถึง ค.ศ. 1620 พิลกริมตั้งใจจะข้ามมหาสมุทรแอตแลนติกไปยังอเมริกาที่พวกเขาถือเป็น "แผ่นดินแห่งพระสัญญาใหม่" ซึ่งต่อมาพวกเขาได้ก่อตั้งอาณานิคมพลีมัธขึ้น

เดิมพิลกริมคาดหวังว่าพวกเขาจะไปถึงอเมริกาช่วงต้นเดือนตุลาคมด้วยเรือสองลำคือ *สปีดเวล* และ *เมย์ฟลาวเวอร์* แต่ความล่าช้าและปัญหาต่าง ๆ ทำให้ *เมย์ฟลาวเวอร์* เป็นเรือเพียงลำเดียวที่ใช้การได้ เมื่อมาถึงอเมริกาในเดือนพฤศจิกายน พิลกริมเผชิญกับฤดูหนาวที่รุนแรงจนเหลือประชากรเพียงครึ่งเดียวที่รอดชีวิต ปีต่อมาหลังได้รับความช่วยเหลือจากชาวพื้นเมือง พิลกริมฉลองการเก็บเกี่ยวของอาณานิคมเป็นครั้งแรก ซึ่งหลายศตวรรษต่อมาถูกประกาศเป็นวันขอบคุณพระเจ้าครั้งแรก

ระหว่างเดินทาง พิลกริมได้ร่วมกันเขียนและลงนามในข้อตกลงร่วมกันเมย์ฟลาวเวอร์ อันเป็นความตกลงในการก่อตั้งรัฐบาลพื้นฐาน โดยสมาชิกมีส่วนด้านความปลอดภัยและสวัสดิภาพของนิคมที่มีแผนจะจัดตั้งขึ้น เวลาต่อมาเรือ *เมย์ฟลาวเวอร์* กลายเป็นสัญลักษณ์ทางวัฒนธรรมของประวัติศาสตร์สหรัฐ เนื่องจากเป็นหนึ่งในเรือลำแรก ๆ ที่นำพาชาวยุโรปมาตั้งอาณานิคมในอเมริกาและเป็นรากฐานสู่การก่อตั้งประเทศสหรัฐ แต่เดิมมีแผนเฉลิมฉลองครบรอบ 400 ปีของการขึ้นฝั่งในประเทศสหรัฐ สหราชอาณาจักร และเนเธอร์แลนด์ในปี ค.ศ. 2020 แต่ถูกระงับเนื่องจากการระบาดทั่วของโควิด-19 การไปรษณีย์สหรัฐออกจำหน่ายตราไปรษณียากรเมย์ฟลาวเวอร์แบบใหม่เพื่อเป็นที่ระลึกเมื่อวันที่ 17 กันยายน ค.ศ. 2020

## อ้างอิง

## แหล่งข้อมูลอื่น
* 
* 

หมวดหมู่:เรือในสหราชอาณาจักร
หมวดหมู่:ประวัติศาสตร์สหรัฐ
สภาผู้แทนราษฎรเบลเยียม

**สภาผู้แทนราษฎร** (; ; ) เป็นหนึ่งในสองสภาของรัฐสภากลางเบลเยียมโดยถือเป็นสภาล่าง ส่วนอีกสภาคือวุฒิสภา (สภาสูง)

สภาผู้แทนราษฎรนั้นมีการประชุมสภาที่รัฐสภา (*ปาแลเดอลานาซียง*) กรุงบรัสเซลส์ ผู้ที่จะสมัครเข้ารับการเลือกตั้งเป็นสมาชิกสภาจะต้องมีอายุอย่างน้อย 21 ปีบริบูรณ์ เป็นบุคคลสัญชาติเบลเยียม และพำนักอยู่ในประเทศเบลเยียม

ที่นั่งในสภาผู้แทนราษฎรมีจำนวนรวมทั้งสิ้น 150 ที่นั่ง โดยเลือกตั้งจาก 11 เขตเลือกตั้ง เขตเลือกตั้งแต่ละเขตนั้นจะแบ่งตามเขตภาษาที่ใช้ในเบลเยียม ได้แก่ 5 เขตในแคว้นเฟลมิช (79 ที่นั่ง) 5 เขตในแคว้นวอลลูน (49 ที่นั่ง) และเขตที่ใช้สองภาษา คือ บรัสเซลส์-ฮัลเลอ-ฟิลโฟร์เดอ (22 ที่นั่ง) แต่ละเขตจะสอดคล้องกับเขตจังหวัด ยกเว้นในกรณีของเขตเลือกตั้งในเลอเฟิน (ซึ่งเป็นส่วนหนึ่งของจังหวัดเฟลมิชบราบันต์) และบรัสเซลส์-ฮัลเลอ-ฟิลโฟร์เดอ

ในแต่ละเขตเลือกตั้งจะมีจำนวนสมาชิกผู้แทนราษฎรตามสัดส่วนประชากรทั้งหมด (ไม่ได้คำนวณเฉพาะจากผู้มีสิทธิ์เลือกตั้ง) เป็นจำนวนตั้งแต่ 4 คนสำหรับจังหวัดลักเซมเบิร์ก ไปจนถึง 24 คนสำหรับจังหวัดแอนต์เวิร์ป โดยมีการกำหนดเกณฑ์ขั้นต่ำที่ร้อยละ 5 (คะแนนเสียงต่ำสุด) เขตเลือกตั้งทั้งหมดในเบลเยียมนั้นจะใช้ภาษาใดภาษาหนึ่งโดยแบ่งตามเขตภาษา ยกเว้นในสองเขต ได้แก่ บรัสเซลส์-ฮัลเลอ-ฟิลโฟร์เดอและเลอเฟินซึ่งครอบคลุมเทศบาลที่ใช้ทวิภาษา (ฝรั่งเศสและดัตช์) 19 เขตเทศบาลในแคว้นนครหลวงบรัสเซลส์ และกว่า 35 เขตเทศบาลที่ใช้ภาษาดัตช์ในเขตจังหวัดเฟลมิชบราบันต์ ซึ่งรวมถึง 7 เขตเทศบาลที่มีการอำนวยความสะดวกแก่ประชาชนผู้ใช้ภาษาฝรั่งเศส

สมาชิกสภาผู้แทนราษฎรในปัจจุบันนั้นมาจากการเลือกตั้งครั้งล่าสุดเมื่อวันที่ 26 พฤษภาคม ค.ศ. 2019

## ดูเพิ่ม
* รัฐสภากลางเบลเยียม
* วุฒิสภาเบลเยียม

## อ้างอิง

บ
นินิงิ โนะ มิโกโตะ

**นินิงิ-โนะ-มิโกโตะ** () เป็นเทพในเทพปกรณัมญี่ปุ่น หลานชายของเทพีสุริยะอามาเตราซุ นินิงิเป็นทวดฝ่ายพ่อของจักรพรรดิจิมมุ จักรพรรดิองค์แรกของญี่ปุ่น ผู้สืบเชื้อสายมาจากสวรรค์ได้นำข้าวและระเบียบลงมาที่โลก พร้อมกับไตรราชกกุธภัณฑ์ และลูกหลานที่สืบเชื้อสายจากสวรรค์ได้ก่อตั้งราชวงศ์ญี่ปุ่นขึ้น

## พงศาวลี

รายงานหลายแห่งบันทึกให้อามาเตราซุกับทากามิมูซูบิเป็นปู่ย่าของนินิงิ และเป็นลูกชายของอาเมะ-โนะ-โอชิโฮมิมิกับทากูฮาดาจิจิ-ฮิเมะ
กล่าวกันว่า นินิงิเป็นหลานชายของฟูโตตามะกับอาเมะกับอาเมะ-โนะ-โคยาเนะ

## การสักการะ
มีศาลเจ้าหลายแห่งที่อุทิศแด่เทพเจ้า เช่น ศาลเจ้าอามัตสึและศาลเจ้าคิริชิมะ

## ดูเพิ่ม
*ทามาโนยะ-โนะ-มิโกโตะ

## อ้างอิง
ตำบลอ่าวนาง

**อ่าวนาง** เป็นเมืองตากอากาศและตำบลหนึ่งของอำเภอเมืองกระบี่ จังหวัดกระบี่

## ภูมิศาสตร์
ตำบลอ่าวนางตั้งอยู่บริเวณจุดกึ่งกลางของจังหวัดกระบี่ริมฝั่งทะเลอันดามัน พื้นที่เมืองส่วนใหญ่อยู่บนถนนสายหลักที่เต็มไปด้วยภัตตาคาร ผับ ร้านค้า และพาณิชยการอื่น ๆ ที่ดึงดูดนักท่องเที่ยว

## การแบ่งเขตการปกครอง
ตำบลอ่าวนางแบ่งเขตการปกครองออกเป็น 8 หมู่บ้าน ได้แก่
* **หมู่ที่ 1** บ้านช่องพลี
* **หมู่ที่ 2** บ้านอ่าวนาง
* **หมู่ที่ 3** บ้านคลองแห้ง
* **หมู่ที่ 4** บ้านนาตีน
* **หมู่ที่ 5** บ้านทุ่ง
* **หมู่ที่ 6** บ้านคลองสน
* **หมู่ที่ 7** บ้านเกาะพีพี
* **หมู่ที่ 8** บ้านแหลมตง

## ปัญหาสิ่งแวดล้อม
ตามข้อมูลจากพันคำ กิตติธรกุล นายกองค์การบริหารส่วนตำบลอ่าวนาง ตำบลอ่าวนางมีโรงบำบัดน้ำเสียที่สามารถรองรับน้ำเสียได้ประมาณ 3,000 ตารางเมตรต่อวัน ซึ่งยังไม่เพียงพอ

## อ้างอิง

## แหล่งข้อมูลอื่น

*
*บริการรถเช่ากระบี่ 
*บริการแท็กซี่
*แพ็คเกจทัวร์

หมวดหมู่:ชายหาดในประเทศไทย
อ่าวนาง
หมวดหมู่:อำเภอเมืองกระบี่
ป้อมมหาไชย

**ป้อมมหาไชย** โบราณสถานประเภทป้อมที่ตั้งอยู่บริเวณตลาดหัวรอ ตำบลหัวรอ อำเภอพระนครศรีอยุธยา จังหวัดพระนครศรีอยุธยา

ป้อมมหาไชยสันนิษฐานว่าสร้างขึ้นก่อนรัชสมัยของ สมเด็จพระมหาจักรพรรดิ เพราะใน *[[พระราชพงศาวดาร ฉบับพันจันทนุมาศ (เจิม)]]* ได้กล่าวถึงป้อมมหาไชยว่าใน สงครามพระเจ้าตะเบ็งชเวตี้ ได้มีการปรากฏชื่อป้อมมหาไชยที่ยิงปืนใหญ่ถล่มกองทัพพม่า

ในพระนิพนธ์เรื่อง ไทยรบพม่า ของ สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ซึ่งเรียบเรียงขึ้นหลังเสียกรุงประมาณ 160 ปีได้เล่าไว้ว่า

## อ้างอิง

หมวดหมู่:สิ่งก่อสร้างในสมัยกรุงศรีอยุธยา
มหาไชย
วัดหงส์ (จังหวัดพระนครศรีอยุธยา)

**วัดหงส์** เป็นวัดร้างที่ตั้งอยู่ในตำบลโพธิ์สามต้น อำเภอบางปะหัน จังหวัดพระนครศรีอยุธยา

ประวัติการสร้างวัดยังไม่ทราบแน่ชัด แต่สันนิษฐานว่าสร้างในสมัยอยุธยาตอนกลาง ต่อมาได้กลายเป็นส่วนหนึ่งของค่ายโพธิ์สามต้นที่เป็นค่ายของสุกี้พระนายกอง แม่ทัพพม่า อีกทั้งมีการรื้ออิฐบางส่วนนำไปสร้างป้อมค่ายในช่วงสงครามเสียกรุงศรีอยุธยาครั้งที่ 2 พ.ศ. 2310 

ทางกรมศิลปากรได้เข้าทำการบูรณะเมื่อปีพ.ศ. 2543 และได้รับการบูรณะอีกครั้งเมื่อ พ.ศ. 2555 พบเพียงซากฐานอาคารและเจดีย์เท่านั้น ฐานเจดีย์ประธานขนาดกว้าง 6.50 เมตร ยาวประมาณ 7.00 เมตร และแนวซากฐานอาคารรูปสี่เหลี่ยมผืนผ้าก่ออิฐถือปูนวางยาวในแนวแกนทิศตะวันออก-ตะวันตก จำนวน 2 หลัง อยู่ด้านตะวันออกและตะวันตกของเจดีย์ประธาน อาคารหลังที่หนึ่งมี ขนาดกว้าง 8.80 เมตร ยาว 23.50 เมตร มีมุขเด็จอยู่สองด้าน อาคารอีกหลังมีขนาดกว้าง 6.70 เมตร ยาว 20.20 เมตร ภายในมีการปูพื้นด้วยอิฐ และยังพบแนวอิฐ 1 แนว กระเบื้องมุงหลังคา ลายปูนปั้น รูปเคารพทางศาสนา ภาชนะดินเผา เป็นต้น

## อ้างอิง

หงส์
หมวดหมู่:สิ่งก่อสร้างในสมัยกรุงศรีอยุธยา
วัดหงส์

**วัดหงส์** อาจหมายถึง
* **[[วัดหงส์ (จังหวัดพระนครศรีอยุธยา)|วัดหงส์]]** จังหวัดพระนครศรีอยุธยา
* **[[วัดหงส์ (จังหวัดพิจิตร)|วัดหงส์]]** จังหวัดพิจิตร
* **[[วัดหงส์ (จังหวัดบุรีรัมย์)|วัดหงส์]]** จังหวัดบุรีรัมย์

หงส์
นัตซึเมะกับบันทึกพิศวง เดอะ มูฟวี่ ผู้ปลุกหินผาและผู้มาเยือนประหลาด

***นัตซึเมะกับบันทึกพิศวง เดอะ มูฟวี่ ผู้ปลุกหินผาและผู้มาเยือนประหลาด*** () เป็นภาพยนตร์อนิเมะญี่ปุ่นในปี พ.ศ. 2564 อิงจากซีรีส์มังงะและอนิเมะของยูกิ มิโดริกาวะเรื่อง *[[นัตซึเมะกับบันทึกพิศวง]]* ภาพยนตร์ผลิตโดยสตูดิโอชูกะ กำกับโดบฮิเดกิ อิโต ภายใต้หัวหน้าผู้กำบทากาฮิโระ โอโมริ ภาพยนตร์เข้าฉายที่ประเทศญี่ปุ่นเมื่อวันที่ 16 มกราคม พ.ศ. 2564

## นักพากย์

## การผลิต
ทีมนักพากย์จากซีรีส์อนิเมะโทรทัศน์กลับมารับบทตัวละคนเดิม Anly ร้องเพลงประกอบบภาพยนตร์ "Star Wink ~ Star Wink ~"

## การเผยแพร่
ภาพยนตร์เข้าฉายที่ประเทศญี่ปุ่นเมื่อวันที่ 16 มกราคม พ.ศ. 2564 ในประเทศญี่ปุ่นภาพยนตร์วางจำหน่ายในรูปแบบบลูเรย์และดีวีดีเมื่อวันที่ 26 พฤษภาคม พ.ศ. 2564 เผยแพร่แบบมีคำบรรยายภาษาไทยทางปีลีปีลีเมื่อวันที่ 25 พฤษภาคม พ.ศ. 2564

## อ้างอิง

## แหล่งข้อมูลอื่น
* เว็บไซต์ทางการ 
* 

หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2564
หมวดหมู่:ภาพยนตร์อนิเมะที่ออกฉายในปี พ.ศ. 2564
หมวดหมู่:ภาพยนตร์อนิเมะที่สร้างจากมังงะ
เทศบาลตำบลหนองโดน

**เทศบาลตำบลหนองโดน** เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ที่ 1, 3–4 และหมู่ที่ 9 ของตำบลหนองโดน ในอำเภอหนองโดน จังหวัดสระบุรี เดิมมีฐานะเป็นสุขาภิบาลหนองโดนที่จัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 2,414 คน

พื้นที่เทศบาลตำบลตั้งอยู่ทางทิศตะวันตกเฉียงเหนือของจังหวัดสระบุรี อยู่ห่างจากศาลากลางจังหวัดสระบุรีประมาณ 38 กิโลเมตร อยู่ห่างจากกรุงเทพมหานครประมาณ 146 กิโลเมตรตามถนนพหลโยธิน และประมาณ 117 กิโลเมตรตามทางรถไฟสายเหนือ มีพื้นที่รับผิดชอบ 1.940 ตารางกิโลเมตร บริเวณหน้าสถานีรถไฟหนองโดน เป็นที่ตั้งของตลาดขนาดใหญ่ รถไฟซึ่งเป็นชุมทางเป็นการขนส่งที่สำคัญ ตลาดเป็นศูนย์กลางที่สำคัญของชุมชน เป็นจุดรวมเป็นพื้นที่ให้เกิดการแลกเปลี่ยนและให้เกิดการดำรงอยู่ได้ของชุมชน

## อ้างอิง

## แหล่งข้อมูลอื่น

* เว็บไซต์เทศบาลตำบลหนองโดน

หนองโดน
หนองโดน
หมวดหมู่:อำเภอหนองโดน
ท่าอากาศยานนานาชาติเศาะลาละฮ์

**ท่าอากาศยานนานาชาติเศาะลาละฮ์**  เป็นท่าอากาศยานนานาชาติอันดับสองของประเทศโอมาน ซึ่งเป็นรองจากท่าอากาศยานนานาชาติมัสกัต ตั้งอยู่บนที่ราบชายฝั่งเศาะลาละฮ์ในเขตผู้ว่าการซุฟาร โดยอยู่ห่างจากใจกลางเมืองเศาะลาละฮ์ไปทางตะวันออกเฉียงเหนือ 

## สถิติ

## อ้างอิง

## แหล่งข้อมูลอื่น

*OpenStreetMap - Salalah
*Salalah Airport Information
*
*Traffic Statistic Sep 2016 
*Traffic Statistic 2018 Salalah & Muscat 
*Annual Report 2017 MOTC for Reference
ศุภกรณ์ กิจสุวรรณ

**ศุภกรณ์ กิจสุวรรณ** (เกิด 28 ธันวาคม พ.ศ. 2515) ชื่อเล่น **ต๊อก** เป็นนักแสดงภาพยนตร์และนักแสดงละครโทรทัศน์ชาวไทย เขาเป็นที่รู้จักจากการรับบท “แผน“ ในภาพยนตร์เรื่อง มนต์รักทรานซิสเตอร์ และ “ขุนกระบี่“ ในภาพยนตร์เรื่อง ขุนกระบี่ ผีระบาด เขารับบทสมทบเด่นในภาพยนตร์เรื่อง ฟ้าทะลายโจร ในบท “เสือมเหศวร“ และภาพยนตร์เรื่อง 2499 อันธพาลครองเมือง ในบท “ปุ๊ ระเบิดขวด“

## ประวัติ
ซึ่งก่อนที่ ต๊อก ศุภกรณ์ จะก้าวเข้าสู่วงการแสดงอย่างเต็มตัว เขาเคยเป็นแดนเซอร์ให้กับนักร้องชื่อดังอย่าง เจ เจตริน วรรธนะสิน ในอัลบั้ม 108–1009 เมื่อปี พ.ศ. 2536 และอัลบั้ม ร.ฟ.ร. (รถไฟรัก) เมื่อปี พ.ศ. 2538
## การศึกษา
จบการศึกษา​จาก ​โรงเรีย​นอำนวย​ศิลป์ และ ปริญญาตรีจาก มหาวิทยาลัย​ธุรกิจ​บัณฑิต​ ​​​ ​

## ผลงานการแสดง
### ภาพยนตร์
* *[[เพชรพระอุมา]]* (2533) รับบท พรานเส่ย
* *[[2 จ๊าบ 1 จิ๊ด ตอบรักซะทีได้มั้ย]]* (2539)
* *[[2499 อันธพาลครองเมือง]]* (2540) รับบท ปุ๊ ระเบิดขวด
* *[[เสือ โจรพันธุ์เสือ]]* (2541) รับบท เสือยอด สิงห์ปืนคู่
* *[[ล่าระเบิดเมือง]]* (2542) รับบท หนุ่ย
* *[[ฟ้าทะลายโจร (ภาพยนตร์)|ฟ้าทะลายโจร]]* (2543) รับบท เสือมเหศวร
* *[[สุริโยไท]]* (2544) รับบท หลวงศรียศ
* *[[มนต์รักทรานซิสเตอร์]]* (2544) รับบท แผน
* *[[ชุมเสือแดนสิงห์ ตอน กระตุกติ่งเจ้าพ่อ]]* (2545)
* *[[The Legend Of Suriyothai]]* (2546) รับบท หลวงศรียศ
* *[[ขุนกระบี่ ผีระบาด]]* (2547) รับบท ขุนกระบี่
* *[[อุกกาบาต]]* (2547) รับบท โอม
* *[[มือปืนเก๋าเจ๋ง]]* (2548) รับบท เคี๊ยบ
* *[[สวย สิงห์ กระทิง แซ่บ]]* (2551) รับบท ป๊อด
* *[[ปืนใหญ่จอมสลัด]]* (2551) รับบท หัวหน้าโจรสลัดยะฮอร์
* *[[แรมโบ้ 4 นักรบพันธุ์เดือด]]* (ภาพยนตร์ฮอลลีวูด 2551) รับบท เมียน
* *[[ลองของ 2]]* (2551) รับบท จ่าดิษ
* *[[องค์บาก 2]]* (2551) รับบท องครักษ์เกราะทอง
* *[[หนูกันภัย ศึกมหายันต์ ยิงกันสนั่นจอ]]* (2553) รับบท ตี๋ใหญ่
* *[[องค์บาก 3]]* (2553) รับบท องครักษ์เกราะทอง
* *[[เสน่ห์กรุงเทพ]] ตอน มาหานคร* (2553) รับบท สน 
* *[[ตำนานสมเด็จพระนเรศวรมหาราช ภาค ๓ ยุทธนาวี]]* (2554) รับบท ไอ้ขาม
* *[[ตำนานสมเด็จพระนเรศวรมหาราช ภาค ๔ ศึกนันทบุเรง]]* (2554) รับบท ไอ้ขาม
* *[[สูบคู่กู้โลก]]* (2555) รับบท จ่าเสม (รับเชิญ)
* *[[ยังบาว]]* (2556) รับบท ธนิสร์
* *[[Hope บ้านสุดป่วน ก๊วนต่างวัย]]* (2557) รับบท พ่อสมศักดิ์
* *[[ตำนานสมเด็จพระนเรศวรมหาราช ภาค ๕ ยุทธหัตถี]]* (2557) รับบท ไอ้ขาม
* *[[๔๐๐ นักรบขุนรองปลัดชู]]* (2561) รับบท ไอ้ตาล
* *[[อาดัม จันทร์แยก โลกแตก ญิน]]* (2561)
* *[[กระสือสยาม]]* (2562) รับบท สิงห์
* *[[ขุนแผน ฟ้าฟื้น]]* (2562) รับบท อาจารย์เดช
* *[[Low Season สุขสันต์วันโสด]]* (2563) รับบท พี่เดียว
* ''Bangkok Breaking ฝ่านรกเมืองเทวดา'' (2567)  รับบท ช๊อปเปอร์
* *[[สิงห์เหนือ เสือใต้ (ภาพยนตร์ปี พ.ศ. 2569)|สิงห์เหนือ เสือใต้]]* (2569)

### ละครโทรทัศน์

### ซิทคอม
* 2565 *[[โอมเพี้ยงอาจารย์คง]]* (ช่องเวิร์คพอยท์) (รับเชิญ)

### คอนเสิร์ต
* คอนเสิร์ต *พระเอ๊ก..พระเอก* (15 พฤษภาคม 2547)

## อ้างอิง

หมวดหมู่:นักแสดงชายชาวไทย
หมวดหมู่:บุคคลจากอำเภอสว่างอารมณ์
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยธุรกิจบัณฑิตย์
หมวดหมู่:นักแสดงจากจังหวัดอุทัยธานี
หมวดหมู่:ผู้ชนะรางวัลนักแสดงนำชายยอดเยี่ยมพระสุรัสวดี
วัดลานแหลม

**วัดลานแหลม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวัดละมุด อำเภอนครชัยศรี จังหวัดนครปฐม โดยมีพระอธิการทองสุข ผาสุโก เป็นเจ้าอาวาส

วัดลานแหลมตั้งเมื่อวันที่ 23 มิถุนายน พ.ศ. 2537 วัดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541

ภายในวัดประกอบด้วยอุโบสถศิลปะรัตนโกสินทร์ หลังคามุงกระเบื้องดินเผาสีแดง ประตูพระอุโบสถเป็นไม้แกะสลักทาสีประดับกระจกลงรักสีทอง หอระฆัง และวิหารที่มีความสวยงาม วัดลานแหลมมีพระเก่าแก่สมัยทวารวดี อายุมากกว่า 2,000 ปี สร้างด้วยเนื้อศิลาแลง นามว่า *หลวงพ่อพระพุทธมงคลมหาชนอภิปูชญานี* (หลวงพ่อใหญ่) ขุดพบจากบริเวณที่ดินของนายพริ้งและนางต่วน ศรนุวัตร เมื่อปี พ.ศ. 2522 ซึ่งเดิมชาวบ้านในอดีตเรียกบริเวณที่ขุดพบพระพุทธรูปนี้ว่า *เนินโคกพระ* นายพริ้งพบพระพุทธรูปโบราณเรียงกันอยู่ในโพรงดินนับได้ 12 องค์ พร้อมหัวสิงห์อีก 2 หัว โดยพระพุทธรูปโบราณทั้งหมดไปเก็บรักษาที่พิพิธภัณฑ์สถานแห่งชาติจังหวัดนครปฐม แบ่งให้นายพริ้งเจ้าของที่ดินไว้บูชา 1 องค์และนายพริ้งจึงได้มอบให้วัดลานแหลม โดยชื่อของหลวงพ่อใหญ่องค์นี้สมเด็จพระพุฒาจารย์ (เกี่ยว อุปเสโณ) เจ้าอาวาสวัดสระเกศ เป็นผู้ประทานมาให้

## รายนามเจ้าอาวาส
* พระอธิการทองสุก ผาสุโก 
* พระอธิการเอนก คุณวโร 

## อ้างอิง

ลานแหลม
เล่ห์ลับสลับร่าง (ละครโทรทัศน์ พ.ศ. 2560)

***เล่ห์ลับสลับร่าง*** เป็นละครโทรทัศน์แนวโรแมนติก-คอมเมดี ปี พ.ศ. 2560 ผลิตโดย บริษัท โนพรอบเล็ม จำกัด บทประพันธ์โดย นรอินทร์ บทโทรทัศน์โดย สรรัตน์ จิรบวรวิสุทธิ์ กำกับการแสดงโดย กฤษณ์ ศุกระมงคล นำแสดงโดย ณเดชน์ คูกิมิยะ, อุรัสยา เสปอร์บันด์, ปรีชญา พงษ์ธนานิกร และธนภพ ลีรัตนขจร ออกอากาศครั้งแรกในวันที่ 31 กรกฎาคม พ.ศ. 2560–4 กันยายน พ.ศ. 2560 และออกอากาศอีกครั้งในช่วง ละครดังข้ามเวลา ในวันที่ 10 ตุลาคม พ
ศ.2568–6 พฤศจิกายน พ.ศ.2568 ทางสถานีวิทยุโทรทัศน์ไทยทีวีสีช่อง 3

## เนื้อเรื่องย่อ
รามิล เจ้าหน้าที่ตำรวจจากหน่วยปฏิบัติการพิเศษ เขาเป็นคนเจ้าระเบียบ และ เภตรา ซูเปอร์สตาร์ผู้หยิ่งผยอง เธอเป็นคนที่ดูถูกเพื่อนร่วมงานของเธอ โชคชะตานำพาทั้งสองให้สลับร่างกัน พวกเขาต้องเผชิญภัย ความยากลำบาก และอุปสรรคต่าง ๆ เพื่อค่อย ๆ ปรับปรุง แบ่งปัน ดูแล และพบรักแท้ในการเดินทางที่เหลือเชื่อนี้

## นักแสดง
### นักแสดงหลัก
* ณเดชน์ คูกิมิยะ เป็น รามิล
* อุรัสยา เสปอร์บันด์ เป็น เภตรา
* ปรีชญา พงษ์ธนานิกร เป็น นกยูง
* ธนภพ ลีรัตนขจร เป็น อาคม
* เปรมณัช สุวรรณานนท์ เป็น ฤทธิ์ชาติ

### นักแสดงสมทบ
* ธนัชพันธ์ บูรณาชีวาวิไล เป็น เจ๊อั้ม
* ดารณีนุช ปสุตนาวิน เป็น ทอมณี/ทิพย์มณี
* ซอ จียอน เป็น จีอึน
* เกริก ชิลเลอร์ เป็น ศักดิ์ (หมอดู)
* กวินรัฏฐ์ ยศอมรสุนทร เป็น อาทิตย์ ฤทธิรงค์
* วิชัย จงประสิทธิ์พร เป็น ดนู
* ธิตินันท์ สุวรรณศักดิ์ เป็น พันตำรวจเอก ยุทธพงษ์
* รัชนี ศิระเลิศ เป็น คุณนายพวงคราม (แม่ฤทธิ์ชาติ)
* ก้ามปู ปัทมสูต เป็น คุณนายจิตตรา (แม่นกยูง)
* วิรากานต์ เสณีตันติกุล เป็น อัชรา บริสุทธิ์
* เรืองฤทธิ์ วิสมล เป็น ซ้ง (มือขวาฤทธิ์ชาติ)
* ทศพล ศิริวิวัฒน์ เป็น ผู้กำกับละคร
* กีรติ ศิวะเกื้อ

### นักแสดงรับเชิญ
* ศัลย์ อิทธิสุขนันท์ เป็น พิธีกรงาน Special Night Show (ตอนที่ 1)
* สุมณทิพย์ ชี เป็น สีตลา บัวทิพย์ นักข่าว (ตอนที่ 1)
* ณัฐชนน ภูวนนท์ เป็น ร้อยตำรวจตรีหาญ
* ชูพงษ์ ช่างปรุง

## อ้างอิง

หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย กฤษณ์ ศุกระมงคล
หมวดหมู่:ละครโทรทัศน์แนวชีวิตการทำงานไทย
หมวดหมู่:บันเทิงคดีเกี่ยวกับการสลับร่าง
หมวดหมู่:ละครโทรทัศน์ที่ถ่ายทำในกรุงเทพมหานคร
ดังคัน เจมส์

**ดังคัน เจมส์** (; เกิด 7 เมษายน พ.ศ. 2521) เป็นนักร้อง นักแสดง และผู้จัดรายการโทรทัศน์ชาวอังกฤษ เขากลายเป็นที่รู้จักอย่างกว้างขวางใน พ.ศ. 2544 ในฐานะสมาชิกวงบอยแบนด์บลู และต่อมารับบท ไรอัน ไนต์ ในละครโทรทัศน์ของอังกฤษเรื่อง *[[Hollyoaks|ฮอลลีโอกส์]]*

## แหล่งข้อมูลอื่น

* 

หมวดหมู่:นักร้องอังกฤษที่มีความหลากหลายทางเพศ
หมวดหมู่:นักแสดงอังกฤษที่มีความหลากหลายทางเพศ
หมวดหมู่:ชายรักร่วมเพศชาวอังกฤษ
รามัน ปราตาเชวิช

**รามัน จมีตรือเยวิช ปราตาเชวิช** (; Raman Dzmitryevič Pratasevič) หรือ **โรมัน ดมีตรีเยวิช โปรตาเซวิช** (; Roman Dmitriyevich Protasevich, เกิด 5 พฤษภาคม 1995) เป็นนักข่าวและนักกิจกรรมชาวเบลารุส อดีตบรรณาธิการบริหารของช่องเญคตา (Nexta) ทางเทเลแกรม และหัวหน้าบรรณาธิการของช่อง "เบลารุสออฟเดอะเบรน" (Belarus of the Brain) ทางเทเลแกรม เมื่อวันที่ 23 พฤษภาคม 2021 ปราตาเชวิชถูกรัฐบาลเบลารุสจับกุมหลังเที่ยวบินพาณิชย์ที่เขากำลังเดินทางถูกเครื่องบินไล่ล่าของรัฐบาลเบลารุสบังคับลงจอดที่มินสค์ เมืองหลวงของเบลารุส เขาเป็นที่รู้จักจากการทำกิจกรรมและเคลื่อนไหวเพื่อต่อต้านรัฐบาลเผด็จการและเรียกร้องประชาธิปไตยในเบลารุส

## การงาน
### การเคลื่อนไหวต่อต้านในเบลารุส (2011–2019)
ปราตาเชวิชเป็นนักกิจกรรมเคลื่อนไหวต่อต้านรัฐบาลนับตั้งแต่เป็นเยาวชน และเข้าร่วมการประท้วงครั้งแรกตั้งแต่ในต้นทศวรรษ 2010 และนับตั้งแต่ปี 2011 เขาเข้าร่วมองค์การต่อต้านรัฐบาลในชื่อยังฟรอนต์ เขามีส่วนร่วมในการบริหารกลุ่มหนึ่งทางสื่อสังคมวคอนตัคเต (VKontakte) เพื่อต่อต้านประธานาธิบดีอาเลียกซันดร์ ลูกาแชนกา จนกระทั่งปี 2012 เมื่อกลุ่มนั้นถูกเจ้าหน้าที่รัฐบาลแฮ็ก เขาเข้าศึกษาต่อด้านวารสารและการหนังสือพิมพ์ที่มหาวิทยาลัยรัฐเบลารุส จนกระทั่งพ้นสภาพการเป็นนักศึกษาในปี 2018 ในปี 2019 เขาเป็นช่างภาพให้กับ Euroradio.fm และยังเคยเป็นผู้ดำเนินรายการภาคภาษาเบลารุสของ Radio Free Europe/Radio Liberty

### กิจกรรมต่อต้านขณะลี้ภัย (2019–2021)
ในปี 2019 ปราตาเชวิชลี้ภัยไปยังประเทศโปแลนด์ และดำเนินการช่องเญคตาทางเทเลแกรม ในเดือนสิงหาคม 2020 หลังรัฐบาลเบลารุสพยายามตัดการเชื่อมต่ออินเทอร์เน็ตระหว่างการเลือกตั้งประธานาธิบดีปี 2020 ช่องเญคตาของเขากลายเป็นหนึ่งในแหล่งข้อมูลหลักเกี่ยวกับการประท้วงผลการเลือกตั้งในครั้งนั้นและเริ่มถูกใช้เป็นช่องทางหลักหนึ่งในการจัดการประท้วง และมีผู้เข้าร่วมใหม่มากกว่า 800,000 คนในหนึ่งสัปดาห์ เขาออกจากช่องในเดือนกันยายน 2020

## อ้างอิง

## แหล่งข้อมูลอื่น
* 
*
แอนโทนี คอสตา

**แอนโทนี แดเนียล คอสตา** (; เกิด 23 มิถุนายน พ.ศ. 2524) เป็นนักร้อง นักแต่งเพลง และนักแสดงชาวอังกฤษ เขามีชื่อเสียงจากการเป็นสมาชิกวงบอยแบนด์บลู

## อาชีพ
หนึ่งในบทบาททางโทรทัศน์แรกสุดของคอสตาคือนักเรียนในซิตคอมเรื่อง *[[Chalk (TV series)|ชอล์ก]]* ของสตีเวน มอฟแฟต จากนั้นเขาก็ปรากฏตัวในละครเด็กของบีบีซีเรื่อง *[[Grange Hill|แกรนจ์ฮิลล์]]*

## อ้างอิง

## แหล่งข้อมูลอื่น

หมวดหมู่:นักร้องอังกฤษ
ชเว โบ-มิน

**ชเว โบ-มิน** (; เกิด 24 สิงหาคม พ.ศ. 2543) เป็นที่รู้จักในชื่อ **โบมิน** เป็นนักร้อง, นักแสดง และพิธีกรชาวเกาหลีใต้ เขาเป็นสมาชิกของวงบอยแบนด์ โกลเดนไชลด์ เขาเปิดตัวการแสดงด้วยบทบาทนักแสดงนำในละครเว็บเรื่อง *[[A-Teen 2|A-TEEN 2]]* (2019) และเป็นพิธีกรรายการเพลงทางช่อง KBS *[[Music Bank (TV series)|มิวสิคแบงก์]]* ตั้งแต่วันที่ 5 กรกฎาคม 2562 ถึง 17 กรกฎาคม 2563

## อ้างอิง

## แหล่งข้อมูลอื่น
* 

* 
* 

หมวดหมู่:นักร้องป็อปชายชาวเกาหลีใต้
หมวดหมู่:บุคคลที่เกิดในปี พ.ศ. 2543
หมวดหมู่:ศิลปินสังกัดอุลลิมเอนเตอร์เทนเมนต์
หมวดหมู่:บุคคลจากยงอิน
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
มานพ คีรีภูวดล

**มานพ คีรีภูวดล**  (เกิด 12 ตุลาคม พ.ศ. 2518)  เป็นนักการเมืองชาวไทย อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาชน

## ประวัติ
มานพ คีรีภูวดล เกิดเมื่อวันที่ 12 ตุลาคม พ.ศ. 2518 เป็นชาวกะเหรี่ยง อาศัยอยู่ที่ตำบลบ้านแปะ อำเภอจอมทอง จังหวัดเชียงใหม่ เขาจบการศึกษาระดับปริญญาตรี ศิลปศาสตรบัณฑิต (การพัฒนาชุมชน) จากสถาบันราชภัฏลำปาง

มานพ สมรสกับนางวิภาวรรณ ขวัญสิริวุฒิ ครูโรงเรียนเอกชนในจังหวัดเชียงใหม่

## การทำงาน
มานพ คีรีภูวดล ในปี 2541 ได้เข้าทำงานเป็นเจ้าหน้าที่ประสานความร่วมมือและพัฒนาเครือข่าย กรมส่งเสริมคุณภาพและสิ่งแวดล้อม ในปี 2541 - 2544 เป็นเจ้าหน้าที่ผู้ประสานงานเครือข่ายลุ่มน้ำแม่มอก-เวียงมอก อำเภอเถิน จังหวัดลำปาง ภายใต้โครงการพัฒนาคุณภาพชีวิตและสิ่งแวดล้อม และทำงานในคณะทำงานสนับสนุนผลักดันพระราชบัญญัติป่าชุมชน เป็นผู้ประสานงานเครือข่ายป่าชุมชนจังหวัดลำปาง และกองเลขาสหพันธ์เกษตรกรภาคเหนือ และเป็นหัวหน้าฝ่ายประสานความร่วมมือและพัฒนาเครือข่าย มูลนิธิ เพื่อการพัฒนาที่ยั่งยืนภาคเหนือ,ผู้ประสานเครือข่ายลุ่มแม่เตี๊ยะแม่แตะ,ผู้ประสานเครือข่ายลุ่มน้ำย่อย อำเภอจอมทอง-ผู้ประสานงานเครือย่ายชุมชนภูมินิเวศน์ดอยอินท์ออบหลวง

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 แต่ไม่ได้รับเลือกตั้ง ต่อมาได้เลื่อนขึ้นมาเป็น ส.ส.แทน ธนาธร จึงรุ่งเรืองกิจ เป็น ส.ส.สมัยแรก ต่อมาเมื่อพรรคอนาคตใหม่ถูกยุบพรรค เขาจึงย้ายไปสังกัดพรรคก้าวไกล พร้อมกับสมาชิกส่วนใหญ่ของพรรคอนาคตใหม่

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาได้สมัครรับเลือกตั้งในระบบบัญชีรายชื่อ สังกัดพรรคก้าวไกล ลำดับที่ 19 และได้รับการเลือกตั้ง เนื่องจากผลการเลือกตั้งแบบบัญชีรายชื่อ พรรคก้าวไกลได้ 39 ที่นั่ง คือผู้สมัครของพรรคในลำดับที่ 1-39

### สมาชิกสภาผู้แทนราษฎร
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล (ได้รับเลื่อนแทน)
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน (พ.ศ. 2567)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอจอมทอง
หมวดหมู่:ชาวไทยเชื้อสายกะเหรี่ยง
หมวดหมู่:นักการเมืองจากจังหวัดเชียงใหม่
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากมหาวิทยาลัยราชภัฏลำปาง
หมวดหมู่:ผู้ได้รับเครื่องราชอิสริยาภรณ์ ท.ม.
7 ประจัญบาน

**7 ประจัญบาน** เป็นภาพยนตร์ไทยแนวโลดโผน สุขนาฏกรรม ปี พ.ศ. 2545 สร้างโดยสหมงคลฟิล์ม อินเตอร์เนชั่นแนล กำกับโดยเฉลิม วงค์พิมพ์ เข้าฉายครั้งแรกเมื่อวันที่ 26 เมษายน ปี พ.ศ. 2545 โดย 7 ประจัญบาน เรื่องนี้ดัดแปลงจากภาพยนตร์ภาคที่ 3 ในภาพยนตร์ชุด หนึ่งต่อเจ็ด ที่เข้าฉายที่ โรงภาพยนตร์คาร์เธ่ย์ เมื่อวันที่ 22 มกราคม พ.ศ. 2506

ก่อนหน้านั้นในปี พ.ศ. 2520 ทาง สหมงคลฟิล์ม ได้นำภาพยนตร์เรื่องนี้มาสร้างแล้วครั้งหนึ่ง จากการกำกับของ วิเชียร วีระโชติ นำแสดงโดย 

* ทักษิณ แจ่มผล ในบท จ่าดับ จำเปาะ
* ลักษณ์ อภิชาติ ในบท เหมาะ เชิงมวย
* ศรีไพร ใจพระ ในบท ตังกวย แซ่ลี้
* กรุง ศรีวิไล ในบท อัคคี เมฆยันต์
* สรพงศ์ ชาตรี ในบท ดั่น มหิทธา
* นิรุตติ์ ศิริจรรยา ในบท กล้า ตะลุมพุก
* สายัณห์ จันทรวิบูลย์ ในบท จุก เบี้ยวสกุล

จากนั้นได้มีการนำภาพยนตร์เรื่องนี้มาดัดแปลงสร้างในรูปแบบละครโทรทัศน์ครั้งแรกเมื่อปี พ.ศ. 2553 ออกอากาศทาง ช่อง 3 โดยได้ พงษ์พัฒน์ วชิรบรรจง ซึ่งรับบท จ่าดับ จำเปาะ ฉบับปี พ.ศ. 2545 กลับมารับบทเดิมร่วมด้วย สรพงศ์ ชาตรี ซึ่งรับบท ดั่น มหิทธา ในฉบับปี พ.ศ. 2520 ต่อมาในปี พ.ศ. 2568 ได้มีการนำกลับมาสร้างเป็นละครโทรทัศน์อีกครั้งโดยเตรียมออกอากาศทางช่อง 7HD ในปี พ.ศ. 2569 โดยเนื้อเรื่องจะต่อจาก ภาพยนตร์ 7 ประจัญบาน พ.ศ. 2545 โดยจะมี ตังกวย แซ่ลี้ รับบทโดย ทศพล ศิริวิวัฒน์ กับ ผู้กอง องอาจ รับบทโดย ประกาศิต โบสุวรรณ ในวัยชรา ปรากฏตัวในเรื่อง

## เนื้อเรื่อง
เรื่องราวของภาพยนตร์เริ่มต้นขึ้นเมื่อกลุ่มทหารทั้ง 7 ของ กองพลทหารอาสาสมัคร เสร็จสิ้นภารกิจเสี่ยงตายสุดท้ายใน สงครามเวียดนาม พวกเขาเกษียณจากกองทัพและกลับมาใช้ชีวิตต่อตามปกติร่วมกับครอบครัวของพวกเขา อย่างไรก็ตาม ความทรงจำอันแสนเลวร้ายยังคงหลอกหลอนพวกเขา ต่อมา มีพ่อค้าจ้างพวกเขาให้ขโมยทองจากรถบรรทุก โชคไม่ดีรถบรรทุกคันนั้นเป็นของจีไอ แห่ง กองทัพสหรัฐ เหล่าทหารจีไอโกรธและพยายามจับเหล่า 7 ประจัญบานโดยโจมตีหมู่บ้านของพวก 7 ประจัญบาน หลังจากทหารสหรัฐจับตัวชาวบ้านทุกคน พวกเขาทำให้ชาวบ้านทุกคนเป็นทาส ขณะเดียวกัน เหล่าเจ็ดประจัญบานได้รู้ว่าในรถบรรทุกไม่ใช่ทองแต่เป็นสารเคมี ฝนเหลือง ที่ใช้ถล่มป่าในเวียดนาม จากนั้นพวกเขาเดินทางไปยังค่ายทหารอเมริกัน และต่อสู้กับพวกทหารอเมริกันจนประสบความสำเร็จในการช่วยชาวบ้าน โดยภาพยนตร์จบลงด้วยการที่ จุก บวชให้กับแม่โดยแม่มีความสุขและสิ้นใจในที่สุด
## รายชื่อนักแสดง

## อ้างอิง

## แหล่งข้อมูลอื่น
* 7 ประจัญบาน (2545)  Thai Movie Database (ฐานข้อมูลภาพยนตร์ไทย)
*
*

หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม
หมวดหมู่:ภาพยนตร์ไทยที่ออกฉายในปี พ.ศ. 2545
หมวดหมู่:กองทัพไทยในภาพยนตร์
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2553
หมวดหมู่:ภาพยนตร์โลดโผนตลกไทย
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ภาพยนตร์ภาษาไทย
หมวดหมู่:ละครโทรทัศน์ช่อง 7 เอชดี
หมวดหมู่:ภาพยนตร์โดยสหมงคลฟิล์ม
หมวดหมู่:ละครโทรทัศน์ที่กำกับโดย วีระชัย รุ่งเรือง
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
พัก ซ็อง-ฮุน

**พัก ซ็อง-ฮุน** (; เกิด 8 ธันวาคม ค.ศ. 2002) เป็นนักร้องชาวเกาหลีใต้ และอดีตนักสเกตลีลา ปัจจุบันเป็นสมาชิกของเอนไฮเพน ซ็องฮุนเป็นผู้ชนะเลิศเหรียญเงินรุ่นจูเนียร์ปี 2016, 2017 และเป็นผู้ชนะเลิศเหรียญทองเอเชียนักสเกตลีลาประจำปี 2015 และเป็นผู้ชนะเลิศเหรียญทอง Lombardia Trophy ประจำปี 2015 ซ็องฮุนยังได้รับรางวัลเหรียญเงินในการแข่งขันมือใหม่ปี 2013 และในการแข่งขันจูเนียร์ปี 2014 ของการแข่งขันสเกตลีลาเกาหลีใต้

## ผลงานเพลง

## ผลงานการแสดง

### เว็บซีรีส์

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี พ.ศ. 2545
หมวดหมู่:ศิลปินสังกัดไฮบ์คอร์ปอเรชัน
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
อาร์ดีตี

**อาร์ดีตี** (มาจากคำกริยาของภาษาอิตาลี คำว่า *ardire*, lit. "เพื่อความกล้า", และแปลความหมายคือ "เหล่าผู้กล้าหาญ") เป็นชื่อนามที่ถูกตั้งขึ้นแก่หน่วยรบพิเศษระดับหัวกะทิ โดยกองทัพบกราชอาณาจักรอิตาลีในสงครามโลกครั้งที่หนึ่ง พวกเขาเป็นกองกำลังทหารจู่โจม(shock troops) กลุ่มแรกในยุคสมัยใหม่และถูกระบุเอาไว้ว่า "เป็นกองกำลังทหารที่น่ากลัวที่สุดโดยกองทัพฝ่ายข้าศึก"

รีพาร์ตี ดาสซาโต(หน่วยทหารจู่โจม) ถูกก่อตั้งขึ้นในช่วงฤดูร้อน ปี ค.ศ. 1917 โดยพันเอกบาสซี และได้รับมอบหมายให้ทำหน้าที่บทบาททางยุทธวิธีของกองกำลังทหารจู่โจม เพื่อเข้าทำลายการป้องกันของฝ่ายข้าศึก เพื่อเตรียมปูทางสำหรับการรุกของทหารราบในวงกว้าง อาร์ดีตีนั้นไม่ใช่หน่วยทหารในกองพลทหารราบ แต่ถือว่าเป็นหน่วยกองกำลังรบที่แยกจากกัน

รีพาร์ตี ดาสซาโตประสบความสำเร็จในการนำระดับการเคลื่อนไหวไปสู่สิ่งที่เคยเป็นสงครามการเข้ายึดครองตำแหน่งที่มั่น พวกเขาสามารถเอาชนะในการสู้รบหลายครั้งโดยใช้อาวุธเป็นหลักด้วยมีดสั้นและระเบิดมือ ซึ่งได้รับการพิสูจน์แล้วว่ามีประสิทธิภาพอย่างมากในพื้นที่แคบ ๆ ของสนามเพลาะ พวกเขาได้หาประโยชน์ในสนามรบเป็นแบบอย่าง และพวกเขาได้มีชื่อเสียงในประวัติศาสตร์การทหารของอิตาลี พวกเขาถูกปลดประจำการในปี ค.ศ. 1920

ชื่อของอาร์ดีตีนั้นต่อมาได้ถูกใช้ในปี ค.ศ. 1919-20 โดยผู้ปกครองอิตาลีในฟียูเมซึ่งนำโดย Gabriele D'Annunzio ซึ่งส่วนใหญ่เป็นสมาชิกของกองทัพราชอาณาจักรอิตาลี ชุดเครื่องแบบที่พวกเขาใช้ด้วยเสื้อเชิ้ตสีดำและหมวกทรงแบบเฟซ(Faz)สีดำ ซึ่งได้ถูกนำไปใช้ในเวลาต่อมาโดยกองกำลังกึ่งทหารของเบนิโต มุสโสลินี แบล็คเชิ้ต

ตั้งแต่วันที่ 1 ตุลาคม ค.ศ. 1975 ธงประจำของกรมทหารอาร์ดีตีที่ 10 (ถูกก่อตั้งขึ้นในปี ค.ศ. 1942 โดยเอาแบบอย่างของหน่วยจู่โจมที่ 9 ในสงครามโลกครั้งที่หนึ่ง) ได้ถูกนำมาใช้โดย  9º Reggimento d'Assalto Paracadutisti Col Moschin (กรมทหารพลร่มจู่โจมที่ 9 Col Moschin) จนถึงทุกวันนี้ ปฏิบัติการของ Col Moschin  และหน่วยคอมมานโดมนุษย์กบของอิตาลีซึ่งเป็นที่รู้จักกันในชื่อว่า "อาร์ดิตี อินเคอร์โซริ" และถูกมองว่าเป็นผู้สืบทอดของหน่วยอาร์ดีตีในสงครามโลกครั้งที่หนึ่ง

## อ้างอิง

หมวดหมู่:ประวัติศาสตร์อิตาลี
หมวดหมู่:หน่วยรบพิเศษของอิตาลี
หมวดหมู่:สงครามโลกครั้งที่หนึ่ง
จินา โอสถศิลป์

**จินา โอสถศิลป์** (Jina Osothsilp) เป็นผู้บริหารสร้างภาพยนตร์ชาวไทย เธอรับตำแหน่งซีอีโอของ จีดีเอช หนึ่งในสตูดิโอผู้สร้างภาพยนตร์ที่ใหญ่ที่สุดของไทย ซึ่งก่อนหน้านั้นคือ จีเอ็มเอ็มไทหับ หรือ จีทีเอช จบการศึกษาจาก คณะนิเทศศาสตร์ จุฬาลงกรณ์มหาวิทยาลัย และเริ่มต้นการทำงานในธุรกิจโฆษณา เธอเข้าร่วมงานใน หับ โห้ หิ้น บางกอก บริษัทโปรดักชันของ จิระ มะลิกุล ในปี พ.ศ. 2534 และช่วยก่อตั้ง จีทีเอช บริษัทร่วมทุนระหว่าง หับ โห้ หิ้น, จีเอ็มเอ็ม พิคเจอร์ และ ไท เอ็นเตอร์เทนเมนต์ ในปี พ.ศ. 2546

## อ้างอิง

หมวดหมู่:บุคคลจากคณะนิเทศศาสตร์ จุฬาลงกรณ์มหาวิทยาลัย
หมวดหมู่:ผู้อำนวยการสร้างภาพยนตร์ชาวไทย
วัดศรีสุวรรณคงคาราม

**วัดศรีสุวรรณคงคาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองมอบลัด ในตำบลบางขันแตก อำเภอเมืองสมุทรสงคราม จังหวัดสมุทรสงคราม สถานที่สร้างวัดประมาณ 7 ไร่เศษ หน้าวัดเป็นทางสามแพร่ง มีคลองวัดใหม่บรรจบกับคลองมอบลัด ปัจจุบันเข้าทางถนนพระราม 2 ลงจากสะพานพระรามที่ 2 ไปทางปากท่อ ประมาณ 2 กิโลเมตร ทางเข้าวัดอยู่ทางซ้ายมือเลยสะพานข้ามคลองวัดใหม่ เข้าไปประมาณ 500 เมตร มีเจ้าอาวาสคือ พระครูสังฆรักษ์ โอภาส โอภาโส

วัดศรีสุวรรณคงคารามเดิมชื่อ **วัดใหม่** เพราะวัดนี้สร้างใหม่เมื่อ พ.ศ. 2484 โดยพระครูธรรมวิถีสถิติ์ อดีตเจ้าอาวาสวัดธรรมสถิติ์วราราม และพุทธศาสนิกชนร่วมกันสร้าง เดิมมีภิกษุสามเณรไม่มาก ปัจจุบันได้รับการพัฒนาเรื่อยมา วัดได้รับพระราชทานวิสุงคามสีมา เมื่อวันที่ 31 มีนาคม พ.ศ. 2502 ศาสนสมบัติมีไม่มากนัก มีอุโบสถไม้สักทรงไทย

## อ้างอิง

ศรีสุวรรณคงคาราม
วิลเลียม แม็คเกรเกอร์

**วิลเลียม แม็คเกรเกอร์** (William McGregor; 13 เมษายน 2389 - 20 ธันวาคม 2454)  เป็นผู้บริหารสโมสรฟุตบอลใน ยุควิคตอเรีย ได้รับการยกย่องในฐานะผู้ก่อตั้ง อิงกลิชฟุตบอลลีก องค์กรจัดการแข่งขันฟุตบอลลีกแห่งแรกในโลก.

หลังจากย้ายมาที่ เบอร์มิงแฮม เพื่อตั้งธุรกิจในฐานะ ช่างทำผ้าม่าน แม็คเกรเกอร์เข้าไปพัวพันกับสโมสรฟุตบอลท้องถิ่น (แอสตันวิลลา) ซึ่งเขาช่วยก่อตั้งให้เป็นหนึ่งในทีมชั้นนำของอังกฤษ เขารับใช้สโมสรมากว่า 20 ปี ในตำแหน่งที่หลากหลาย อาทิ ประธานบริหาร บอร์ดบริหาร และประธานสโมสร ในปี ค.ศ. 1888 ความผิดหวังกับการยกเลิกแมตช์ของวิลลาเป็นประจำ แม็คเกรเกอร์จัดประชุมตัวแทนสโมสรชั้นนำของอังกฤษที่นำไปสู่การก่อตั้งฟุตบอลลีก ให้สโมสรสมาชิกยืนยันตารางการแข่งขันตลอดฤดูกาล นี่เป็นส่วนสำคัญในการเปลี่ยนผ่านของฟุตบอลจากงานอดิเรกของมือสมัครเล่นสู่ธุรกิจอาชีพ

แม็คเกรเกอร์เป็นทั้งประธานและประธานบริหารของฟุตบอลลีกและยังเป็นประธานสมาคมฟุตบอล เขาได้รับการยอมรับจากสมาคมฟุตบอลสำหรับการบริหารของเขา เขาเสียชีวิตในปี ค.ศ. 1911 และได้รับเกียรติจากฟุตบอลท้องถิ่นและแอสตันวิลลา

## อ้างอิง
โจ วิลล็อก

**โจเซฟ จอร์จ วิลล็อก** (; เกิด 20 สิงหาคม ค.ศ. 1999) เป็นนักฟุตบอลชาวอังกฤษ ปัจจุบันเล่นในตำแหน่งกองกลางให้แก่นิวคาสเซิลยูไนเต็ด สโมสรในพรีเมียร์ลีก

## อาชีพ
วิลล็อกเข้าร่วมทีมเยาวชนของอาร์เซนอลด้วยวัยเพียง 4 ปีครึ่ง และได้เล่นร่วมกับพี่ชายของเขา เขาลงเล่นให้กับทีมชุดใหญ่ครั้งแรกเมื่อวันที่ 20 กันยายน ค.ศ. 2017 ในการแข่งขันอีเอฟแอลคัพนัดที่พบกับดองคัสเตอร์โรเวอส์

### อาร์เซนอล
วิลล็อกลงเล่นนัดแรกในพรีเมียร์ลีกในนัดที่พบกับนิวคาสเซิลยูไนเต็ดเมื่อวันที่ 15 เมษายน ค.ศ. 2018 และทำประตูแรกให้กับทีมชุดใหญ่เมื่อวันที่ 29 พฤศจิกายน ค.ศ. 2018 ในยูฟ่ายูโรปาลีกนัดที่บุกเอาชนะ Vorskla Poltava 3–0 ต่อมาเขาทำสองประตูในเอฟเอคัพนัดที่บุกเอาชนะแบล็กพูล 3–0 เมื่อวันที่ 5 มกราคม ค.ศ. 2019

วันที่ 12 กันยายน ค.ศ. 2019 มีการรายงานว่าวิลล็อกได้ขยายสัญญาระยะยาวกับอาร์เซนอลออกไป ต่อมาวันที่ 19 กันยายน ค.ศ. 2019 เขาทำประตูช่วยให้ทีมบุกเอาชนะไอน์ทรัคท์ฟรังค์ฟวร์ท 3–0 ในยูฟ่ายูโรปาลีก ฤดูกาล 2019–20 ต่อมาวันที่ 24 กันยายน ค.ศ. 2019 วิลล็อกทำประตูแรกในการลงเล่นที่เอมิเรตส์สเตเดียม ช่วยให้ทีมเปิดบ้านเอาชนะนอตทิงแฮมฟอเรสต์ในอีเอฟแอลคัพไปได้ 5–0 โดยประตูที่เขาทำได้มีจุดเริ่มต้นจากเอกตอร์ เบเยริน ต่อมาวันที่ 25 มิถุนายน ค.ศ. 2020 เขาทำประตูแรกในพรีเมียร์ลีกช่วยให้ทีมบุกเอาชนะเซาแทมป์ตัน 2-0

### นิวคาสเซิลยูไนเต็ด (ยืมตัว)
วันที่ 1 กุมภาพันธ์ ค.ศ. 2021 วิลล็อกถูกปล่อยยืมตัวให้กับนิวคาสเซิลยูไนเต็ดในช่วงที่เหลือของฤดูกาล 2020–21 เขาทำประตูในนาทีที่ 16 ในนัดแรกที่เขาลงเล่นให้กับสโมสรที่พบกับเซาแทมป์ตันเมื่อวันที่ 6 กุมภาพันธ์ ต่อมาหลังจากที่ทำประตูจากการลงเล่นเป็นตัวสำรองในนัดที่พบกับทอตนัมฮอตสเปอร์, เวสต์แฮมยูไนเต็ด และลิเวอร์พูล เขาได้ลงเล่นเป็นตัวจริงในนัดที่ออกไปเยือนเลสเตอร์ซิตี โดยเขาทำประตูแรกให้กับทีมจนช่วยให้ทีมบุกเอาชนะไปได้ 4–2 ต่อมาวันที่ 14 พฤษภาคม เขาทำประตูให้กับนิวคาสเซิลยูไนเต็ดในนัดที่เปิดบ้านแพ้ต่อแมนเชสเตอร์ซิตี 4–3 ต่อมาวันที่ 19 พฤษภาคม เขาทำประตูในลีกเป็นนัดที่ 6 ติดต่อกับ ทำให้เขากลายเป็นผู้เล่นอายุน้อยที่สุดที่ทำสถิติเช่นนี้ได้ในพรีเมียร์ลีกด้วยวัยเพียง 21 ปี 272 วัน และเป็นการทำลายสถิติเก่าของโรเมลู ลูกากู สี่วันถัดมา การแข่งขันนัดสุดท้ายของพรีเมียร์ลีก เขาทำประตูได้อีกครั้ง นับเป็นการทำประตูให้กับนิวคาสเซิลยูไนเต็ดติดต่อกันถึง 7 นัด ซึ่งมากที่สุดเทียบเท่ากับตำนานสโมสรอย่างอลัน เชียเรอร์

## เกียรติประวัติ
**อาร์เซนอล**
* เอฟเอคัพ: 2019–20
* เอฟเอคอมมิวนิตีชีลด์: 2017, 2020
* ยูฟ่ายูโรปาลีก รองชนะเลิศ: 2018–19

## อ้างอิง

## แหล่งข้อมูลอื่น

* Profile at the Arsenal F.C. website
* Profile at the Football Association website

หมวดหมู่:นักฟุตบอลชาวอังกฤษ
หมวดหมู่:กองกลางฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:นักฟุตบอลจากลอนดอน
หมวดหมู่:บุคคลจากลอนดอนโบโรวอลทัมฟอเรสต์
วัดศิริจันทาราม

**วัดศิริจันทาราม** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลคลองห้า อำเภอคลองหลวง จังหวัดปทุมธานี 

วัดศิริจันทารามสร้างเมื่อ พ.ศ. 2445 โดยมีนายศิริ วิมุกตานนท์ เป็นผู้ถวายที่ดิน 15 ไร่ และดำเนินการสร้างวัด ใช้ชื่อว่า **วัดศิริอินราม** ตามนามผู้บริจาค ต่อมาได้เปลี่ยนนามเป็น **วัดนาขวัญ** ต่อมาทายาทผู้สร้างวัดได้บริจาคที่ดินเพิ่มเติม 3 ไร่และผู้บริจาคที่ดินขอให้เปลี่ยนนามวัดใหม่ จึงได้เปลี่ยนนามเป็น "วัดศิริจันทาราม" เมื่อวันที่ 11 สิงหาคม พ.ศ. 2499 ได้รับพระราชทานวิสุงคามสีมาเมื่อวันที่ 29 พฤษภาคม พ.ศ. 2550 ด้านการศึกษา ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2507 และยังให้ราชการสร้างโรงเรียนประชาบาลระดับประถมศึกษาในที่ดินทางทิศใต้และยังมีศูนย์พัฒนาตำบลอีกด้วย

อาคารเสนาสนะภายในวัด ได้แก่ อุโบสถ กว้าง 5 เมตร ยาว 10 เมตร สร้างเมื่อ พ.ศ. 2480 ลักษณะทรงไทยสร้างด้วยไม้ กุฏิสงฆ์ 9 หลังส่วนมากเป็นอาคารไม้ทรงปั้นหยา หอสวดมนต์ สร้างเมื่อ พ.ศ. 2512 ศาลาการเปรียญ สร้างเมื่อ พ.ศ. 2463  ต่อมาเมื่อวันที่ 20 สิงหาคม พ.ศ. 2547 ได้สร้างอุโบสถใหม่ กว้าง 24 เมตร ยาว 43 เมตร และได้สร้างกุฏิทรงไทยอีก 3 หลัง ได้รื้อกุฏิเก่าไป 3 หลัง

## อ้างอิง

ศิริจันทาราม
วัดสว่างชาติประชาบำรุง

**วัดสว่างชาติประชาบำรุง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกำแพงแสน อำเภอกำแพงแสน จังหวัดนครปฐม

วัดสว่างชาติประชาบำรุงตั้งวัดเมื่อ พ.ศ. 2497 เดิมวัดนี้ชื่อ **วัดบ้านยาง** ซึ่งตั้งติดกับตลาดบ้านยางซึ่งเป็นชุมชนในสมัยโบราณ ปัจจุบันทั้งวัดและตลาดได้เปลี่ยนชื่อไปตามกาลเวลา ได้รับการบริจาคที่ดินจากนางสาริ้ว วิมูลชาติ จำนวน 97 ไร่ 3 งาน 13 ตารางวา และได้แบ่งที่ดินส่วนหนึ่งสร้างโรงเรียน จำนวน 9 ไร่  3 งาน

วัดได้รับพระราชทานวิสุงคามสีมาเมื่อ พ.ศ. 2499 ต่อมาเมื่อ พ.ศ. 2562  มีการสร้างอุโบสถหลังใหม่แทนอุโบสถหลังเก่า โดยชาวบ้านและพระภิกษุสงฆ์กว่าครึ่งร้อย ร่วมกันผูกเหล็กอุโบสถ

วัดสว่างชาติประชาบำรุงมีปูชนียวัตถุที่สำคัญ คือ *หลวงพ่อทราวดี* (พระเมืองเก่ากำแพงแสน) อายุกว่า 1,600 ปี ขุดค้นพบที่เมืองเก่ากำแพงแสน

## รายนามเจ้าอาวาส
* พระสุนทร ชิตมาโร พ.ศ. 2500
* พระอาจารย์บัว พ.ศ. 2510
* พระจอม โชติธมฺโม พ.ศ. 2513
* พระครูโอภาสประชานุกูล (ฉาว เกสโร) พ.ศ. 2520–2545 
* พระมหาถิรเดช จนฺทสุทฺโธ พ.ศ. 2547

## อ้างอิง

สว่างชาติประชาบำรุง
เคานต์และดยุกแห่งซาวอย

thumb|265x265px|ตราประจำราชวงศ์ซาวอย (ศตวรรษที่ 16)
**เคานต์และดยุกแห่งซาวอย** เป็นบรรดาศักดิ์ของผู้ปกครองดินแดนซาวอย นับแต่การสถาปนาในศตวรรษที่ 11 อาณาจักรเคาน์ตีแห่งนี้ปกครองโดยราชวงศ์ซาวอย ต่อมาเคาน์ตีแห่งซาวอยได้รับการยกฐานะขึ้นเป็นดัชชีในต้นศตวรรษที่ 15 มีอมาเดโอที่ 8 เป็นดยุกพระองค์แรก ต่อมาในศตวรรษที่ 18 ดยุกวิตโตรีโอ อาเมเดโอที่ 2 ทรงผนวกราชอาณาจักรซาร์ดิเนียเข้าเป็นส่วนหนึ่งของดัชชี ทำให้ดยุกแห่งซาวอยทรงเป็นพระมหากษัตริย์ซาร์ดิเนียด้วย

## เคานต์แห่งซาวอย

## ดยุคแห่งซาวอย

### พระมหากษัตริย์ซาร์ดีเนีย

## แหล่งอ้างอิง
*Savoy Genealogy

หมวดหมู่:ดยุกแห่งซาวอย
แมคโครฟาจ

**แมคโครฟาจ** () เป็นเซลล์เม็ดเลือดขาวชนิดหนึ่งและเป็นส่วนหนึ่งของระบบภูมิคุ้มกัน มีหน้าที่กลืนกินและย่อยสลายสิ่งใดๆ ที่ไม่มีโปรตีนผิวที่บ่งบอกว่าเป็นเซลล์ร่างกายปกติ เช่น เซลล์มะเร็ง จุลชีพ ชิ้นส่วนของเซลล์ สิ่งแปลกปลอม และอื่นๆ กระบวนการนี้เรียกว่าฟาโกซัยโตซิส มีประโยชน์ในการป้องกันร่างกายจากการติดเชื้อและการบาดเจ็บ

แมคโครฟาจเป็นเซลล์กลืนกินชนิดหนึ่งซึ่งมีขนาดใหญ่ พบได้ในเนื้อเยื่อแทบทุกชนิด เซลล์นี้จะเคลื่อนที่ไปยังบริเวณต่างๆ ของเนื้อเยื่อด้วยการเคลื่อนที่แบบอะมีบาเพื่อหาสิ่งที่อาจจะเป็นสารก่อโรค มีรูปร่างและชื่อแตกต่างออกไปหลายแบบในแต่ละส่วนของร่างกาย เช่น ฮิสติโอซัยต์ เซลล์คุฟเฟอร์ แมคโครฟาจถุงลม ไมโครเกลีย และอื่นๆ โดยทั้งหมดต่างก็ถูกนับเป็นส่วนหนึ่งของระบบเซลล์กลืนกินแบบนิวเคลียสทรงเดี่ยว นอกจากจะทำหน้าที่ในกระบวนการฟาโกซัยโตซิสแล้วยังมีบทบาทสำคัญในระบบภูมิคุ้มกันแบบดั้งเดิมที่ทำหน้าที่แบบไม่จำเพาะ และมีส่วนกระตุ้นระบบภูมิคุ้มกันแบบปรับตัวที่ทำหน้าที่แบบจำเพาะด้วยการส่งสัญญาณเรียกเซลล์อื่นในระบบ เช่น ลิมโฟซัยต์ เข้ามารับช่วงต่อ ตัวอย่างเช่น แมคโครฟาจทำหน้าที่เป็นเซลล์นำเสนอแอนติเจน ช่วยนำเสนอแอนติเจนให้กับเซลล์ที ในมนุษย์จะพบว่าหากแมคโครฟาจทำหน้าที่ผิดปกติอาจทำให้เกิดโรคได้หลายอย่าง เช่น โรคแกรนูโลมาตัสแบบเรื้อรัง ซึ่งมีผลให้ผู้ป่วยติดเชื้อโรคอื่นๆ ได้บ่อย เป็นต้น

## อ้างอิง

หมวดหมู่:แมคโครฟาจ
หมวดหมู่:เซลล์กลืนกิน
หมวดหมู่:ชีววิทยาของเซลล์
หมวดหมู่:ระบบภูมิคุ้มกัน
หมวดหมู่:เซลล์มนุษย์
หมวดหมู่:ระบบน้ำเหลือง
อัลมักดิซี

**ชัมซุดดีน อะบู อับดุลลอฮ์ มุฮัมมัด อิบน์ อะห์มัด อิบน์ อะบี บักร์ อัลมักดิซี** () หรือที่รู้จักกันในชื่อ **อัลมักดิซี** () และ **อัลมุก็อดดะซี** (; ประมาณ ค.ศ. 945/946 – 991) เป็นนักภูมิศาสตร์ชาวอาหรับในสมัยกลาง ผู้แต่งหนังสือ *อะห์ซานุตตะกอซีม ฟีมะอ์ริฟะตุลอะกอลีม* กับ *คำอธิบายซีเรีย (รวมปาเลสไตน์)* เขาเป็นหนึ่งในบุคคลทางประวัติศาสตร์ในสมัยแรกเริ่มสุดที่ระบุตัวเองว่าเป็นชาวปาเลสไตน์ระหว่างการเดินทาง

## อ้างอิง

## บรรณานุกรม

*
*
*   
*
*   
*

## ข้อมูล
*Al-Muqaddasi
*Al-Muqaddasi: An Encyclopaedic Scholar

## อ่านเพิ่ม
*Collins, Basil Anthony: *Al-Muqaddasi; the man and His Work,* Michigan Geographical Publication, 1974,
*Al-Muqaddasi (Basil Anthony Collins (Translator)): *The Best Divisions for Knowledge of the Regions. Ahsan al-Taqasim Fi Ma'rifat al-Aqalim.* Garnet Publishing, Reading, 1994,  

หมวดหมู่:บุคคลที่เกิดในคริสต์ทศวรรษ 940
หมวดหมู่:ชาวอาหรับในคริสต์ศตวรรษที่ 10
หมวดหมู่:นักภูมิศาสตร์ในคริสต์ศตวรรษที่ 10
หมวดหมู่:สำนักบัลคี
หมวดหมู่:นักภูมิศาสตร์ชาวอาหรับสมัยกลาง
หมวดหมู่:นักภูมิศาสตร์ชาวซีเรียสมัยกลาง
หมวดหมู่:ปาเลสไตน์สมัยกลาง
หมวดหมู่:นักเขียนจากเยรูซาเลม
หมวดหมู่:บุคคลจากเยรูซาเลม
พระนางศุภยาจี

**พระนางศุภยาจี** (; พ.ศ. 2397 – 25 กุมภาพันธ์ พ.ศ. 2455) เป็นพระอัครมเหสีพระองค์แรกในพระเจ้าธีบอ พระมหากษัตริย์พระองค์สุดท้ายแห่งราชวงศ์โก้นบอง

## พระประวัติ
พระนางศุภยาจี พระราชสมภพใน พ.ศ. 2397 พระนามเดิมว่า เทะซุพะยาจี () เป็นพระราชธิดาพระองค์ใหญ่ในสามพระองค์ของพระเจ้ามินดงและพระนางอเลนันดอ พระองค์เป็นพระเชษฐภคินีในพระนางศุภยาลัตและพระนางศุภยาเล แฮโรลด์ ฟีลดิ้ง ฮอลล์ บรรยายว่า เจ้าหญิงศุภยาจี ไม่ค่อยเป็นที่รู้จักนัก เป็นคนเงียบ ๆ เรียบร้อย พร้อมที่จะทำตามคำสั่ง ต่อมาพระนางอเลนันดอได้จัดการให้พระเจ้าธีบอได้ครองบัลลังก์ แล้วจึงได้เสนอให้ เทะซุพะยาจี พระราชธิดาพระองค์ใหญ่เป็นพระราชินี เมื่อเจ้าหญิงศุภยาลัตทรงทราบว่าพระเจ้าธีบออภิเษกสมรสกับเจ้าหญิงศุภยาจี เจ้าหญิงศุภยาลัตทรงเขียนจดหมายถึงพระเจ้าธีบอและเสด็จไปเข้าเฝ้า ทรงมุ่งตรงไปยังที่ประทับของกษัตริย์และพำนักที่นั่น แม้ว่าพระชนนีจะทรงรับสั่งอย่างไร เหล่าเสนาบดีทูลทัดทานอย่างไร ก็ไม่เป็นผล พระองค์จึงรับพระนางไว้ เหตุการณ์ที่น้องสาวแย่งสิทธิครอบครองจากพี่สาว และสถาปนาตัวเองเป็นราชินีถือว่าเป็นเรื่องที่ไม่เคยเกิดขึ้นมาก่อนในรัชสมัยก่อนหน้านี้ และเป็นการฝ่าฝืนประเพณีโบราณ

รัชสมัยของพระราชวงศ์กินเวลาเพียงเจ็ดปี เมื่อพระเจ้าธีบอพ่ายแพ้ในสงครามอังกฤษ–พม่าครั้งที่สาม และถูกบังคับให้สละราชสมบัติโดยอังกฤษในปี พ.ศ. 2428 เมื่อวันที่ 25 พฤศจิกายน พ.ศ. 2428 เหล่าพระราชวงศ์ทรงถูกเชิญออกจากพระราชวังมัณฑะเลย์ โดยรถม้าที่ปิดมิดชิด ผ่านประตูทางทิศใต้ ตามถนนซึ่งเรียงรายไปด้วยทหารอังกฤษและพสกนิกรที่ร่ำไห้ไปยังแม่น้ำอิรวดีซึ่งมีเรือกลไฟรออยู่ พระนางศุภยาจีและพระราชชนนีถูกส่งไปทวาย พระองค์สวรรคตในขณะเป็นภิกษุณี (ตี่ละฉิ่น) เมื่อวันที่ 25 กุมภาพันธ์ พ.ศ. 2455 ในเมืองมี่นกู้น หลังจากพระชนนีของพระองค์สวรรคตใน พ.ศ. 2443 พระศพถูกฝังไว้ด้านทิศใต้ของเจดีย์ชเวดากองเมืองย่างกุ้งในปัจจุบัน

## อ้างอิง

หมวดหมู่:พุทธศาสนิกชนชาวพม่า
หมวดหมู่:พระอัครมเหสีราชวงศ์โก้นบอง
เชย์ฆแจร์รอฮ์

**เชย์ฆแจร์รอฮ์** () เป็นหมู่บ้านในตำบลเมฮ์แรบอเนโซฟลอ อำเภอโกลแทปเพฮ์ เทศมณฑลแคบูแดรอแฮงก์ จังหวัดแฮเมดอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 1,074 คน 212 ครัวเรือน

## อ้างอิง
โรตีโบเลิน

**โรตีโบเลิน** () เป็นขนมอบอินโดนีเซียอย่างหนึ่ง มีเปลือกซ้อนกันหลายชั้นคล้ายครัวซ็องซึ่งได้จากการรีดชั้นแป้งโดกับชั้นเนยหรือเนยเทียม แล้วสอดไส้เนยแข็งและกล้วย บางสูตรสอดไส้ทุเรียน ขนมชนิดนี้แสดงให้เห็นถึงอิทธิพลจากแป้งพายแบบยุโรป

## อ้างอิง

หมวดหมู่:เค้ก
หมวดหมู่:ของหวานอินโดนีเซีย
หมวดหมู่:กูเว
วัดโพรงอากาศ

**วัดโพรงอากาศ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพรงอากาศ อำเภอบางน้ำเปรี้ยว จังหวัดฉะเชิงเทรา  ปัจจุบันมีพระครูปลัดสุเทพ จนฺทสีโล ดำรงตำแหน่งเป็นเจ้าอาวาส

วัดโพรงอากาศสร้างเมื่อปี พ.ศ. 2520 เกิดจากชาวบ้านที่เลื่อมใสในตัวพระอาจารย์สมชาย พุทฺธสโร ระหว่างออกธุดงด์ จึงได้บริจาคที่ดินบริเวณตำบลโพรงอากาศ อำเภอบางน้ำเปรี้ยว รวมเนื้อที่ทั้งหมด 48 ไร่ และพระอาจารย์สมชาย พุทฺธสโร ได้เริ่มก่อสร้างอุโบสถในปี พ.ศ. 2539 อุโบสถใหญ่ที่สร้างแล้วเสร็จเป็นทรงมหาเจดีย์ องค์สีทอง ได้แนวคิดมาจากทัชมาฮาล ประเทศอินเดีย โดยมีลักษณะเป็นเจดีย์ 3 องค์ องค์กลางเป็นพระสถูปใหญ่ ด้านข้างเป็นพระสถูปบริวาร ภายในวัดมีอุทยานพระพิฆเนศซึ่งมีองค์พระพิฆเนศปางนั่งประทานพรองค์ใหญ่  โดยใช้เสาทั้งหมด 196 ต้น และยังเป็นที่ประดิษฐานพระบรมสารีริกธาตุจากประเทศอินเดีย 

นอกจากนี้วัดยังมีหลวงพ่อโสธร หลวงพ่อวัดบ้านแหลม หลวงพ่อโต หลวงพ่อวัดไร่ขิง และหลวงพ่อวัดเขาตะเครา

## อ้างอิง

โพรงอากาศ
วัดจุฬามุนี (จังหวัดอ่างทอง)

**วัดจุฬามุนี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลองครักษ์ อำเภอโพธิ์ทอง จังหวัดอ่างทอง

วัดจุฬามุนี เดิมชื่อ **วัดจุฬามณีศรีองครักษ์ราษฎร์บำรุง** ตั้งวัดเมื่อ พ.ศ. 2375 สมัยพระบาทสมเด็จพระนั่งเกล้าเจ้าอยู่หัว แต่สันนิษฐานว่าสร้างภายหลังเสียกรุงศรีอยุธยาเมื่อ พ.ศ. 2310 ชาวบ้านรวมทั้งพระถูกพม่ากวาดต้อนไป ภายหลังพระภิกษุรูปหนึ่งหนีกลับมาได้จึงมาสร้างวัดนี้  

วัดมีรูปแบบสถาปัตยกรรมแบบศิลปะอยุธยา โดยเฉพาะวิหารมีฐานโค้งสำเภา มีการเจาะช่องโค้งแหลม ส่วนเจดีย์อาจสร้างยุคหลัง ซึ่งได้รับอิทธิพลตะวันตกและจีนแล้ว เจดีย์สูง 38 เมตร เป็นเจดีย์ที่สูงที่สุดในเมืองอ่างทอง เจดีย์มีฐานมี 2 ชั้น ฐานชั้นบนมีบันไดทางขึ้น และมีใต้ถุนเดินได้ มีซุ้มประตูทางเข้าถึงเจดีย์ 

ศาลาการเปรียญสร้างด้วยไม้ทรงจัตุรมุข สร้างในสมัยพระบาทสมเด็จพระจุลจอมเกล้าเจ้าอยู่หัว สร้างเป็นแบบหลังคาลดระดับ ไม่มีการตกฝ้าเพดาน วัดมีพระพุทธรูปทองคำได้มาจากลำพูน เดิมพระพุทธรูปองค์นี้ใช้รักแดงพอกไว้ พอขูดรักแดงออก ก็พบว่าเป็นพระพุทธรูปทองคำ ปัจจุบันพระพุทธรูปทองคำองค์นี้อยู่ที่กุฎิเจ้าอาวาส และศาลาท่าน้ำสาระสำคัญ เข้าใจว่าสร้างขึ้นในสมัยหลวงพ่อปริก พ.ศ. 2472 มีความสวยงามและเก่าแก่ที่หน้าบันมีรูปพระพิฆเนศวร ซึ่งทางกรมศิลปากรได้ขึ้นทะเบียนโบราณสถาน

## สมุดภาพ

Ang Thong - Pho Thong (2024) Wat Chulamuni วัดจุฬามุนี อ่างทอง 02.jpg
Ang Thong - Pho Thong (2024) Wat Chulamuni วัดจุฬามุนี อ่างทอง - img 03.jpg
Ang Thong - Pho Thong (2024) Wat Chulamuni วัดจุฬามุนี อ่างทอง 03.jpg
Ang Thong - Pho Thong (2024) Wat Chulamuni วัดจุฬามุนี อ่างทอง - img 15.jpg
Ang Thong - Pho Thong (2024) Wat Chulamuni วัดจุฬามุนี อ่างทอง - img 05.jpg
Ang Thong - Pho Thong (2024) Wat Chulamuni วัดจุฬามุนี อ่างทอง - img 11.jpg
วัดจุฬามุนี 06.JPG


## อ้างอิง

จุฬามุนี
หมวดหมู่:โบราณสถานในจังหวัดอ่างทอง
ซายูมิ โฮริเอะ

**ซายูมิ โฮริเอะ** (; เกิดวันที่ 23 มิถุนายน พ.ศ. 2506 ที่โยโกฮามะ จังหวัดคานางาวะ ประเทศญี่ปุ่น) เป็นพนักงานและอดีตผู้ประกาศข่าวช่องเอ็นเอชเค โดยจบการศึกษาจากคณะอักษรศาสตร์ในมหาวิทยาลัยโตเกียว

ซายูมิ มิจิชิเงะ อดีตสมาชิกรุ่นที่ 6 ของมอร์นิงมูซูเมะ ได้รับชื่อจริงนี้มาจากพ่อของเธอ

## อ้างอิง

หมวดหมู่:พิธีกรชาวญี่ปุ่น
หมวดหมู่:พิธีกรโทรทัศน์ชาวญี่ปุ่น
หมวดหมู่:บุคคลจากโยโกฮามะ
เจ้าพระยาธรรมาธิกรณาธิบดี (เสือ สนธิรัตน์)

**เจ้าพระยาธรรมาธิกรณ์** นามเดิมว่า **เสือ** เป็นเสนาบดีกรมวังในรัชสมัยพระบาทสมเด็จพระจอมเกล้าเจ้าอยู่หัว เป็นบุตรชายของเจ้าพระยารัตนาพิพิธ (สน สนธิรัตน) ในรัชสมัยพระบาทสมเด็จพระนั่งเกล้าเจ้าอยู่หัวดำรงตำแหน่งเป็น**พระยาราชนิกูล** เป็นแม่ทัพในสงครามอานามสยามยุทธ

## ประวัติ
เจ้าพระยาธรรมาธิกรณ์ (เสือ สนธิรัตน์) เป็นบุตรชายของเจ้าพระยารัตนาพิพิธ (สน สนธิรัตน์) แม่ทัพและสมุหนายกในรัชสมัยพระบาทสมเด็จพระพุทธยอดฟ้าจุฬาโลก มารดาคือเจ้าสุมณฑาเชื้อพระวงศ์ลาวเวียงจันทน์ มีพี่น้องได้แก่ เจ้าจอมอำพัน ในรัชกาลที่ 2 พระยาเสนาพิพิธ (หมี) เจ้าพระยาธรรมาธิกรณ์ (มั่ง) และเจ้าจอมมารดาปุก ในรัชกาลที่ 3

เจ้าพระยาธรรมาธิกรณ์ (เสือ) ปรากฏครั้งแรกดำรงตำแหน่งเป็น*พระยาราชนิกูล* ปลัดทูลฉลองกรมมหาดไทยในรัชสมัยพระบาทสมเด็จพระนั่งเกล้าเจ้าอยู่หัว ในสงครามอานามสยามยุทธ พ.ศ. 2374 เจ้าพระยาบดินทรเดชา (สิงห์ สิงหเสนี) ยกทัพไปตีเมืองไซ่ง่อน พระยาราชนิกูล (เสือ) เป็นแม่ทัพติดตามเจ้าพระยาบดินทรเดชา (สิงห์) ไปกับการศึกในครั้งนี้ เมื่อยกทัพถึงเมืองพนมเปญ เจ้าพระยาบดินทรเดชามอบหมายให้เจ้าพระยานครราชสีมา (ทองอิน) และพระยาราชนิกูล (เสือ) ยกทัพบกจำนวน 7,000 คน ไปทางตะวันออกทางเมืองบาพนมตัดตรงสู่เมืองไซ่ง่อน ในขณะที่เจ้าพระยาบดินทรเดชาและเจ้าพระยาพระคลัง (ดิศ) ยกทัพเรือไปทางแม่น้ำบาสักไปเมืองไซ่ง่อน ปรากฏว่าทัพเรือญวนสามารถเอาชนะทัพเรือสยามได้ในยุทธนาวีที่คลองหวั่มนาว (Vàm Nao) เจ้าพระยาบดินทรเดชาและเจ้าพระยาพระคลังถอยทัพกลับ ชาวกัมพูชาจึงลุกฮือขึ้นต่อต้านกองทัพสยาม ฝ่ายเจ้าพระยานครราชสีมาและพระยาราชนิกูลถูกชาวกัมพูชาโจมตีจึงทราบว่าทัพหลักของสยามพ่ายแพ้และถอยกลับไปแล้ว จึงยกทัพกลับปรากฏว่าพอถึงแม่น้ำโขงเรือที่ใช้ข้ามแม่น้ำถูกชาวกัมพูชาเก็บหายไปสิ้น พระยาพิไชยสงคราม (เพชร) ผูกแพเป็นทุ่นข้ามแม่น้ำโขง ทัพของพระยาราชนิกูล (เสือ) จึงสามารถข้ามแม่น้ำโขงกลับมาได้ พระยาราชนิกูลและพระยาจ่าแสนยบดี ไปตั้งหลักที่บ้านอินกุมารแขวงเมืองกำพงสวาย เจ้าพระยาบดินทรเดชาจึงมีคำสั่งให้พระยาราชนิกูลถอยทัพกลับนครราชสีมา

สงครามอานามสยามยุทธครั้งต่อมาในพ.ศ. 2383 ขุนนางกัมพูชาทั้งหลายต่างลุกฮือขึ้นต่อต้านการปกครองของเวียดนาม เจ้าพระยาบดินทรเดชามอบหมายให้พระยาราชนิกูล (เสือ) ยกทัพจากเมืองเสียมราฐขึ้นไปทางด้านเหนือของทะเลสาบเขมรเข้าโจมตีค่ายของญวนที่เมืองชีแครงและเมืองกำปงสวาย พระยาราชนิกูลสามารถยึดเมืองชีแครงและกำปงสวายได้สำเร็จ แต่ต่อมาไม่นาน"องเตียนกุน" เจืองมิญสาง (Trương Minh Giảng) แม่ทัพญวนยกทัพมาตีเมืองกำพงสวายและชีแครงคืนไปทัพของพระยาราชนิกูลแตกพ่ายกลับมา

ในช่วงปลายรัชกาลที่ 3 พระยาราชนิกูล (เสือ) ได้ย้ายไปดำรงตำแหน่งเป็น*พระยาเพชรพิไชย* เจ้ากรมล้อมพระราชวัง เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติในพ.ศ. 2394 ทรงแต่งตั้งพระยาเพชรพิไชย (เสือ) ขึ้นเป็น*เจ้าพระยาธรรมาธิกรณาธิบดี ศรีสุวีรมหามัตยวงศ์ ราชพงศนิกรานุรักษ์ มหาสวามิภักดิบรมราโชประการาภิรมย์ สรรโพดมกิจวิจารณ์ มหามนเทียรบาลบดินทร์ ราชนิเวศนินทรามาตย์ อันเตบุริกนารถเสนาธิบดี อภัยพิรียบรากรมพาหุ* เสนาบดีกรมวัง

เจ้าพระยาธรรมาธิกรณ์ (เสือ) ถึงแก่อนิจกรรมเมื่อวันที่ 14 กรกฎาคม ปีระกา พ.ศ. 2404 น้องชายของเจ้าพระยาธรรมาธิกรณ์ (เสือ) คือพระยาอุไทยมนตรี (มั่ง) เจ้าเมืองปราจีนบุรี ได้ดำรงตำแหน่งเป็นเจ้าพระยาธรรมาธิกรณ์ (มั่ง) เสนาบดีกรมวังในรัชกาลพระบาทสมเด็จพระจุลจอมเกล้าเจ้าอยู่หัว

## ครอบครัว
เจ้าพระยาธรรมาธิกรณ์ (เสือ) ปรากฏบุตรธิดาดังนี้;

* เจ้าจอมพุ่ม ในรัชกาลที่ 3
* พระยามหาเทพ (แสง)

## อ้างอิง

หมวดหมู่:เสนาบดีกรมวัง
สือ
หมวดหมู่:บุคคลในประวัติศาสตร์กรุงรัตนโกสินทร์
วัดราษฎร์อุปถัมภ์ (จังหวัดพังงา)

**วัดราษฎร์อุปถัมภ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเขาล้านในตำบลบางเหรียง อำเภอทับปุด จังหวัดพังงา

วัดราษฎร์อุปถัมภ์ หรือ **วัดบางเหรียง** ตั้งเมื่อ พ.ศ. 2453 ผู้สูงวัยมักเล่าว่า เดิมวัดบางเหรียงตั้งอยู่ทางด้านทิศตะวันออกของคลองมะรุ่ย ณ บริเวณเชิงเขาอันที่ประดิษฐานพระมหาธาตุเจดีย์พุทธธรรมบันลือในปัจจุบัน แต่การเดินทางไม่สะดวกต้องลุยน้ำข้ามคลอง ประกอบกับที่ตั้งเดิมถูกน้ำกัดเซาะยากแก่การบูรณะซ่อมแซม พ่อท่านเกตุซึ่งดำรงตำแหน่งเจ้าคณะอำเภอสมัยนั้น พร้อมกับชาวบ้าน จึงได้ร่วมกันย้ายวัดมาตั้ง ณ สถานที่ใหม่ ซึ่งตั้งอยู่บนเนื้อที่ 6 ไร่เศษ และเป็นที่ตั้งวัดในปัจจุบัน ต่อมา พ.ศ. 2529 พระอาจารย์ชัย (พระเทพวชิรากร ปัจจุบัน) ได้พัฒนาวัดจนเจริญรุ่งเรือง

ถาวรวัตถุทางธรรมที่สำคัญ คือ *พระธาตุเจดีย์เทพนิมิต* ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระราชทานนามว่า *พระมหาธาตุ เจดีย์พุทธธรรมบันลือ* ขนาดความสูงจากฐานชั้นล่างถึงยอด 109 เมตร เส้นผ่าศูนย์กลาง 41 เมตร มี 3 ชั้น ชั้นที่ 1 เป็นรูปแปดเหลี่ยมด้านเท่า ชั้นที่ 2 เป็นเรือนคูหาแปดเหลี่ยม ชั้นที่ 3 เป็นเจดีย์ทรงระฆังคว่ำ มีลักษณะเป็นศิลปะผสมระหว่างพระบรมธาตุเมืองนครศรีธรรมราชทางใต้และพระบรมธาตุทางเหนือ ในวัดยังมีเจ้าแม่กวนอิม พระพุทธอัฐิมงคลชัยนาคปรก และอุโบสถเรือสุพรรณหงส์ และรูปหล่อหลวงปู่ทวดจำลอง

## อ้างอิง

ราษฎร์อุปถัมภ์
หมวดหมู่:สิ่งก่อสร้างในอำเภอทับปุด
วัดเขาบันไดอิฐ

**วัดเขาบันไดอิฐ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนยอดเขาบันไดอิฐ ในตำบลไร่ส้ม อำเภอเมืองเพชรบุรี จังหวัดเพชรบุรี

## ประวัติ
วัดเขาบันไดอิฐเชื่อกันว่าเป็นศาสนสถานตั้งแต่สมัยสุโขทัยเป็นราชธานี แต่หลักฐานในทางโบราณคดีที่หลงเหลืออยู่เป็นยุคช่วงกลางของกรุงศรีอยุธยา ราว พ.ศ. 2171 ในสมัยสมเด็จพระเชษฐาธิราชได้จับพระศรีศิลป์ (เชื้อสายสมเด็จพระเจ้าทรงธรรม) เนรเทศมาคุมขังในถ้ำภายใต้เขาบันไดอิฐแห่งนี้ ก่อนที่จะนำกลับไปสำเร็จโทษที่อยุธยา 

ส่วนอีกตำนานระบุว่า ราว พ.ศ. 2240 ที่นี่เป็นที่ที่พระอาจารย์แสงผู้ชำนาญเรื่องเวทย์มนต์คาถาและเป็นอาจารย์ของสมเด็จพระเจ้าสุริเยนทราธิบดี เคยอาศัยเป็นที่นั่งวิปัสสนา และพระเจ้าเสือเคยมาที่นี่ประจำก่อนออกศึกทุกครั้ง พระอาจารย์แสงอยู่จนกระทั่งมรณภาพ จึงถือว่า พระอาจารย์แสงเป็นเจ้าอาวาสรูปแรกของวัดเขาบันไดอิฐ อย่างไรก็ตาม เมื่อพระอาจารย์แสงมาจำพรรษาที่นี่ พระเจ้าเสือก็เสด็จมาเยือนหลายครั้ง และนิมนต์กลับกรุงศรีอยุธยาแต่ไม่สำเร็จ จึงได้บูรณปฏิสังขรณ์วัดเขาบันไดอิฐ สร้างพระพุทธรูปปางประทับยืนไว้ในถ้ำ (ชาวบ้านเรียกพระพุทธเจ้าเสือ) และได้พระราชทานเรือแก่พระอาจารย์เพื่อใช้ในการสัญจรไปมา (ปัจจุบันประทุนเรือยังเก็บไว้ภายในถ้ำพระเจ้าเสือ) 

เมื่อครั้งสุนทรภู่เดินทางมาเพชรบุรี ระหว่าง พ.ศ. 2388–2392 ได้ประพันธ์นิราศเมืองเพชร ได้พรรณาถึงวัดเขาบันไดอิฐ

## ถ้ำและเสนาสนะ
thumb|ประทุนเรือภายในถ้ำพระเจ้าเสือ
เขาบันไดอิฐ มีลักษณะภูมิประเทศเป็นเขาขนาดเล็กซึ่งมีความสูง 121 เมตร และบนยอดเขาเป็นที่ตั้งของวัดเขาบันไดอิฐ จุดเด่นของวัดแห่งนี้ก็คือมีถ้ำอยู่มากมาย ดังนี้ ถ้ำประทุนสร้างตั้งแต่ พ.ศ. 2475 ถ้ำพระเจ้าเสือมีพระพุทธรูปปางประทานพร (ปางเปลื้องทุกข์) เล่ากันว่าพระเจ้าเสือเคยมาที่นี่ ถ้ำพระนอน มีพระปางไสยาสน์สีทอง ถ้ำพระจันทร์ ด้านบนเหมือนพระจันทร์ทรงกลด ถ้ำพระอาทิตย์ ด้านบนมีช่องกว้างกว่าช่องตรงถ้ำพระจันทร์ ถ้ำปู่ฤาษีตาไฟ มีพระพุทธรูปประดิษฐานอยู่และมีรูปปั้นพ่อปู่ฤาษีห่มหนังเสือ และถ้ำดุ๊ค ซึ่งดยุกจากเยอรมนีสหายรัชกาลที่ 5 ดยุกจอห์นอัลเบิร์ตแห่งเมคเลินบวร์ค (Duke John Albert of Mecklenburg) เคยมานั่งสมาธิที่นี่

กลุ่มโบราณสถานสำคัญตั้งอยู่บนไหล่เขาทางทิศตะวันออกเฉียงใต้ ประกอบด้วย อุโบสถ อาคารก่ออิฐถือปูนมีฐานปัทม์อ่อนโค้ง หน้าบันตกแต่งด้วยลวดลายปูนปั้นเป็นลายกระหนกก้านขด หางโตมีก้านลายเป็นภาพครุฑ อันเป็นลวดลายปูนปั้นที่งดงาม โครงสร้างไม้หลังคาทุกชิ้นเขียนลายสีขาวบนพื้นแดง ทางด้านทิศตะวันออกของอุโบสถมีวิหารตั้งเรียงต่อในแนวเดียวกัน ลักษณะเป็นอาคารก่ออิฐถือปูนฐานปัทม์อ่อนโค้ง เจดีย์อยู่ระหว่างอุโบสถและวิหาร ฐานเจดีย์เป็นฐานสิงห์ มีระเบียงเตี้ย ๆ ล้อมรอบ ตัวระเบียงมีกระเบื้องเคลือบปรุลายจีนสีเขียวประดับ

## รายนามเจ้าอาวาส
* พระอาจารย์แสง ในสมัยพระเจ้าเสือแห่งกรุงศรีอยุธยา
* หลวงพ่อมั่น
* หลวงพ่อแดง
* พระอธิการทองอยู่
* พระอธิการมี
* พระอธิการแดง
* พระอธิการชิต
* พระอธิการเปลี่ยน
* พระครูญาณวิลาศ (แดง รตฺโต)
* พระครูโสภณพัฒนกิจ (บุญส่ง ธมฺมปาโล)
* พระปลัดบุญมี ปุญฺญภาโค

## อ้างอิง

เขาบันไดอิฐ
หมวดหมู่:โบราณสถานในจังหวัดเพชรบุรี